section_heading: Kritike
paragraph_text: Kako se prva sezona nastavila emitirati, reakcije na seriju postajale su sve pozitivnije te je do druge sezone serija uglavnom imala pozitivne ocjene. Internet stranica Metacritic novoj sezoni dala je prosječnu ocjenu 71/100. "Ljeto je bilo dobro za ovu curu", stajao je naslov u Entertainment Weeklyju koji je seriji dao čistu peticu.<ref> U New York Daily News bilo je napisano da je serija pronašla svoje uporište: "Serija točno zna što želi i što će postati. To je prava hokejaška borba tinejdžera u romantičnoj drami." New York Magazine proglasio je Tračericu "najboljom tinejdžerskom dramom svih vremena".<ref> Istaknuto je: "Serija je uskrsnula potencijal scenarističkih drama koje žele biti efektivna društvena satira; savršeno predstavlja svijet kojim se bavi bolje od realityja. Tračerica predstavlja bogati pogled na grad, ali zbog toga što se donekle radi o crtiću možemo se ismijavati njihovoj rastrošnosti potrošnje."<ref> Televizijsko vijeće roditelja oštro je kritiziralo seriju, pogotovo nakon što je krenula kampanja "OMFG" (Oh My Fucking God) u travnju 2008. godine.<ref> Vijeće je također proglasilo epizodu Victor/Victrola najgorim televizijskim programom tjedna (u tjednu kad je epizoda originalno emitirana).<ref> Upravo njihovi citati, kao i negativni citati iz drugih medija kao što su San Diego Union-Tribune, New York Post i Boston Herald korišteni su u reklamnoj kampanji za drugu sezonu. Hartford Courant objavio je seriju negativnih oglasa. Oglasi su uključivali citate poput "Noćna mora svakog roditelja", "Super-neprikladna serija" i "Vrlo prljava serija", a sve kao pokušaj da se serija održi na glasu kao "ona za tinejdžere buntovnike".<ref>Bad Reviews Make Good Ads, The Courant. Retrieved September 1, 2008.<ref>